সাতক্ষীরা ২৯ আগষ্ট রবিবার : অদ্য বাদ যোহর আহলেহাদীছ আন্দোলন বাংলাদেশ ও বাংলাদেশ আহলেহাদীছ যুবসংঘ সাতক্ষীরা সাংগঠনিক যেলার যৌথ উদ্যোগে দারুল হাদীছ আহমাদিয়াহ সালাফিইয়াহ কমপ্লেক্স বাঁকালে অনুষ্ঠিত আলোচনা সভা ও ইফতার মাহফিলে প্রধান অতিথির ভাষণে আহলেহাদীছ আন্দোলন বাংলাদেশ-এর মুহতারাম আমীর ও রাজশাহী বিশ্ববিদ্যালয়ের আরবী বিভাগের প্রফেসর ডঃ মুহাম্মাদ আসাদুল্লাহ আল-গালিব উপরোক্ত কথা বলেন। উন্নত মানুষ হওয়ার এই প্রশিক্ষণের মাসে তিনি সকলকে যাবতীয় মন্দ স্বভাব ও শিরক-বিদআতী রসম-রেওয়াজ পরিহার করে ইসলামের দেখানো ছিরাতে মুস্তাক্বীমের উপর জীবন পরিচালনার আহবান জানান।  সাতক্ষীরা যেলা আন্দোলন-এর সভাপতি মাওলানা আব্দুল মান্নানের সভাপতিত্বে অনুষ্ঠিত উক্ত আলোচনা সভায় বিশেষ অতিথি  হিসাবে উপস্থিত ছিলেন আন্দোলন-এর কেন্দ্রীয় অর্থ সম্পাদক বাহারুল ইসলাম ও যুবসংঘ-এর কেন্দ্রীয় সাংগঠনিক সম্পাদক নূরুল ইসলাম। অন্যান্যের মধ্যে বক্তব্য পেশ করেন আন্দোলন-এর কেন্দ্রীয় প্রধান উপদেষ্টা প্রফেসর মুহাম্মাদ নযরুল ইসলাম, শূরা সদস্য অধ্যাপক শেখ রফীকুল ইসলাম, যেলা আন্দোলন-এর সহ-সভাপতি মাওলানা ফযলুর রহমান, সাধারণ সম্পাদক মাওলানা আলতাফ হোসাইন প্রমুখ।  সত্তর জন নতুন আহলেহাদীছের বায়আত গ্রহণ : ইফতারের পূর্বে যেলার আইলা দুর্গত শ্যামনগর উপযেলার ৭০ জন লোক আহলেহাদীছ হয়ে আমীরে জামাআতের হাতে বায়আত গ্রহণ করেন।  হিন্দু যুবকের ইসলাম গ্রহণ : একই দিন ইফতারের পূর্বে পুরাতন সাতক্ষীরার উত্তম কুমার (১৮) নামের জনৈক হিন্দু যুবক মুহতারাম আমীরে জামাআতের নিকট কালেমায়ে শাহাদাত পাঠের মাধ্যমে ইসলাম ধর্ম গ্রহণ করেন। মুহতারাম আমীরে জামাআত তার নাম রাখেন আব্দুল্লাহ।